laion/Wikipedia-Exotic huggingface dataset:
ধলাই নদী

ধলাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক ধলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪০। নদীটির দৈর্ঘ্য ১৪৪ কিলোমিটার এবং বাংলাদেশ অংশে দৈর্ঘ্য ১৩ কিলোমিটার। এর প্রস্থ ৫০ মিটার এবং অববাহিকার আয়তন ৩৪২ বর্গকিলোমিটার। ধলাই নদী ভারতের ত্রিপুরা রাজ্যের পূর্ব দিকের পাহাড়ে উৎপত্তি লাভ করেছে। সেখান থেকে উত্তর দিকে প্রবাহিত হয়ে মৌলভীবাজার জেলার কমলগঞ্জ উপজেলা দিয়ে বাংলাদেশে প্রবেশ করেছে। পরে নদীটি রাজনগর উপজেলায় মনু নদীতে মিলিত হয়েছে। বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৯৬-১৯৭। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৩২। "Dhala River"। banglapedia। ২৬ মে ২০০৮ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১২।  "Rivers of Tripura"। Tripura State Pollution Control Board। সংগ্রহের তারিখ ১৯ নভেম্বর ২০১২।
মজিবর রহমান দেবদাস

মজিবর রহমান দেবদাস (১ জানুয়ারী ১৯৩০ - ১৮ মে ২০২০) হলেন একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের গণিত বিভাগে অধ্যাপনা করতেন। ২০১৫ সালে তিনি মুক্তিযুদ্ধে একুশে পদক লাভ করেন। মজিবর রহমান ১৯৩০ খ্রিষ্টাব্দের ১ জানুয়ারি ব্রিটিশ ভারতের বেঙ্গল প্রেসিডেন্সির অন্তর্ভুক্ত জয়পুরহাট জেলায় জন্মগ্রহণ করেন। তিন ভাইয়ের মধ্যে তিনি সবার বড়। তিনি ১৯৪৬ খ্রিষ্টাব্দে খঞ্জনপুর উচ্চবিদ্যালয় থেকে প্রথম বিভাগে ম্যাট্রিক পাস করেন। এরপর তিনি বগুড়া আজিজুল হক কলেজ থেকে উচ্চ মাধ্যমিক পাশ করেন। ১৯৫২ সালে ঢাকা বিশ্ববিদ্যালয় থেকে প্রথম শ্রেণীতে প্রথম হয়ে এমএ পাশ করার পর তিনি বগুড়া আজিজুল হক কলেজে শিক্ষকতা করেন। ১৯৫৬ সালে পাকিস্তানের করাচী শহরের নাজিমাবাদ কলেজে অধ্যাপনা শুরু করেন। ১৯৬৪ সালে অস্ট্রেলিয়ার মেলবোর্ন বিশ্ববিদ্যালয় থেকে মজিবুর ফলিত গণিত এমএসসি ডিগ্রি লাভ করেন। ১৯৬৭ সালের ১৬ অক্টোবর তিনি রাজশাহী বিশ্ববিদ্যালয়ে গণিত বিভাগে জ্যেষ্ঠ প্রভাষক হিসেবে যোগদান করেন। বাংলাদেশের স্বাধীনতাযুদ্ধের সময় রাজশাহী বিশ্ববিদ্যালয়ে পাকিস্তানি সেনাবাহিনীর গণহত্যার প্রতিবাদে মজিবুর বিশ্ববিদ্যালয় প্রশাসনের নিকট একটি চিঠি পাঠালে বিশ্ববিদ্যালয় এই চিঠি সেনাবাহিনীকে পাঠিয়ে দেয়। ১৯৭১ খ্রিষ্টাব্দের ১২ই মে তাকে গ্রেপ্তার করা হয় এবং সেনা ছাউনিতে তাকে শারীরিক ও মানসিক নির্যাতন করায় মজিবর পরবর্তীকালে তার স্মৃতিশক্তি হারান। মজিবর রহমান দেবদাস রাজশাহী বিশ্ববিদ্যালয়ে পাকিস্তানি মিলিটারীদের গণহত্যার বিরুদ্ধে প্রতিবাদী ছিলেন। চোখের সামনে পাকিস্তানিরা এ দেশের বাঙ্গালী মুসলমানদের নির্বিচারে গুলি করে হত্যা করেছে। জীবন রক্ষার্থে অনেকেই যখন হিন্দু নাম বাদ দিয়ে মুসলিম নাম রাখা শুরু করেছিল তখন এর প্রতিবাদ ও ক্ষোভে পিতা-মাতার দেয়া ইসলামী নাম মজিবর রহমান পরিবর্তন করে রাখেন দেবদাস। ১৯৯৮ খ্রিষ্টাব্দের ২রা আগস্ট রাজশাহী বিশ্ববিদ্যালয় মজিবর রহমানকে সংবর্ধনা দেয়। মুক্তিযুদ্ধ জাদুঘরের ট্রাস্ট সদস্য মফিদুল হক তাকে নিয়ে কান পেতে রই নামক একটি প্রামাণ্য চলচ্চিত্র তৈরি করেন। ২০১৫ খ্রিষ্টাব্দের ১৯শে ফেব্রুয়ারি বাংলাদেশ সরকার তাকে একুশে পদক পুরস্কার প্রদান করেন। "চলে গেলেন 'জীবন্ত শহীদ বুদ্ধিজীবী' মজিবর রহমান"। বাংলা নিউজ টোয়েন্টিফোর। ১৮ মে ২০২০। সংগ্রহের তারিখ ২০ ডিসেম্বর ২০২৩।  "একুশে পদকের জন্য মনোনীত জয়পুরহাটের মজিবর- পরিবারের সঙ্গে খুশি গ্রামবাসী"। প্রথম আলো। ১১ ফেব্রুয়ারি ২০১৫। সংগ্রহের তারিখ ২২ জুন ২০১৫।  সোহরাব, হোসেন (১৯ মে ২০২০)। "মুজিবুর রহমান 'দেবদাস': আমাদের অমোচনীয় পাপ" (এইচটিএমএল)। ঢাকা: প্রথমআলো। সংগ্রহের তারিখ ২০ ডিসেম্বর ২০২৩। [স্থায়ীভাবে অকার্যকর সংযোগ]
ধানখালী নদী

ধানখালী নদী বাংলাদেশে অবস্থিত একটি নদী। ধানখালী নদীটি পটুয়াখালী জেলার কলাপাড়া উপজেলার প্রধান নদী, নদীটি রবনাবাদ খালের সাথে মিলিত হয়েছে। বাংলাদেশের নদীর তালিকা বাংলাদেশের বড় নদীসমূহ Ekramul Kabir (২০১২)। "Kalapara Upazila"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।
জেমস অ্যান্ড্রু ব্রাউন-র‌্যামসে, ডালহৌসির প্রথম মার্কুস

জেমস অ্যান্ড্রু ব্রাউন-র‌্যামসে, ডালহৌসির প্রথম মার্কুস(জন্ম: ২২ এপ্রিল, ১৮১২ - মৃত্যু: ১৯ ডিসেম্বর, ১৮৬০) মিডলোথিয়ানের ডালহৌসি ক্যাসলে জন্মগ্রহণকারী স্কটিশ রাজকর্মচারী ও ব্রিটিশ ভারতের ঔপনিবেশিক প্রশাসক ছিলেন। ১৮৪৮ থেকে ১৮৫৬ সময়কালে লর্ড ডালহৌসি ভারতের গভর্নর-জেনারেল হিসেবে দায়িত্ব পালন করেন। ১৮৩৮ সাল পর্যন্ত লর্ড র‌্যামসে এবং ১৮৩৮ থেকে ১৮৪৯ সাল পর্যন্ত দি আর্ল অব ডালহৌসি নামে পরিচিত ছিলেন তিনি। ব্রাউন-র‌্যামসে ওয়েলিংটনের জেনারেল ও পরবর্তীতে কানাডার গভর্নর-জেনারেল ডালহৌসির নবম আর্ল জর্জ র‌্যামসের তৃতীয় ও কনিষ্ঠ পুত্র ছিলেন। জর্জ র‌্যামসে ভারতে কমান্ডার-ইন-চিফ ছিলেন। তার মা ক্রিস্টিনা (বিবাহ-পূর্ব ব্রাউন অব কলস্টো, হ্যাডিংটনশায়ার)। তার বড় দুই ভাই কৈশোরেই মৃত্যুবরণ করেন। ছোটখাট গড়নের ব্রাউন-র‌্যামসের কপাল বেশ বড় ছিল। শৈশবের অনেকগুলো বছর পিতা-মাতার সাথে কানাডায় অতিবাহিত করেন। স্কটল্যান্ডে ফিরে ১৮২৫ সালে হ্যারো স্কুলে ভর্তি হন। দুই বছর পর তাকে বিদ্যালয় থেকে বহিষ্কার করা হয়। এরপর রেভ. মি. টেম্পেলের তত্ত্বাবধানে তার সমগ্র শিক্ষাজীবন কাটে। তার সমর্থকদের মতে, তিনি দূরদর্শী গভর্নর-জেনারেল হিসেবে ভারতে ইস্ট ইন্ডিয়া কোম্পানি শাসনকে সুদৃঢ়করণে ভূমিকা রেখেছেন। এরফলে পরবর্তীকালে কোম্পানির প্রশাসনে স্থিরতা এসেছে। তার বলিষ্ঠ নীতি গ্রহণের ফলে পরবর্তী শাসকগণ প্রজাবিদ্রোহ কঠোরভাবে দমন করতে পেরেছেন। তার সমালোচকগণের অভিমত, তার ধ্বংসাত্মক নীতি গ্রহণের ফলে ইস্ট ইন্ডিয়া কোম্পানির আর্থিক ও সামরিক অবস্থান হঠকারী নীতিতে পরিণত হয়। এছাড়াও তিনি ১৮৫৭ সালের সিপাহী বিদ্রোহের বীজ লুকিয়ে রেখেছিলেন। ভারতে লাভজনক বাণিজ্যিক কর্মকাণ্ড পরিচালনায় সিদ্ধহস্তের অধিকারী কোম্পানিকে দেউলিয়া ঔপনিবেশিক প্রশাসনে রূপান্তর করেছেন। ভারতে তার শাসনকালে ভিক্টোরিয়া সরকারকে ভারতীয় প্রশাসনে প্রত্যক্ষভাবে হস্তক্ষেপ করতে হয়েছে। মৃত্যুর প্রাক্কালে ইংল্যান্ড ও ভারতের অনেকের কাছেই ব্যাপকভাবে ধিকৃত হন তিনি। ১৮৫৭ সালে ভারতে সিপাহী বিদ্রোহের পর চুক্তিনামার তাৎপর্য্য উপলদ্ধিতে ব্যর্থ হন। তার অতিমাত্রায় আত্মবিশ্বাসী মনোভাব, কেন্দ্রীভূত কার্যক্রম ও ব্যয়বহুল কার্যকলাপের এ সঙ্কটের জন্য দায়ী। Lee-Warner, Sir William, The Life of the Marquess of Dalhousie, London, 1904, vol.1: 3 "Ramsay, James Andrew Broun"। অক্সফোর্ড ডিকশনারি অব ন্যাশনাল বায়োগ্রাফি (অনলাইন সংস্করণ)। অক্সফোর্ড বিশ্ববিদ্যালয় প্রেস। ডিওআই:10.1093/ref:odnb/23088। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।) Arnold, Sir Edwin (১৮৬৫)। The Marquis of Dalhousie's Administration of British India: Annexation of Pegu, Nagpor, and Oudh, and a General Review of Lord Dalhousie's Rule। Saunders, Otley, and Company।  Campbell, George Douglas (Duke of Argyll ) (১৮৬৫)। India under Dalhousie and Canning। Longman, Green, Longman, Roberts, & Green।  Hunter, Sir William Wilson (১৮৯৪)। The Marquess of Dalhousie and the Final Development of the Company's Rule। Rulers of India series। Clarendon Press।  Lee-Warner, Sir William (১৯০৪)। The life of the Marquis of Dalhousie, K. T.। Macmillan and Co.।  Trotter, Lionel James (১০ জানুয়ারি ২০১২)। Life of the Marquis of Dalhousie। Hard Press। আইএসবিএন 978-1-4077-4948-8।  হ্যান্সকার্ড ১৮০৩-২০০৫: জেমস অ্যান্ড্রু ব্রাউন-র‌্যামসে দ্বারা সংসদে অবদান (ইংরেজি)
ধানসিঁড়ি নদী

ধানসিঁড়ি নদী বাংলাদেশের ঝালকাঠি জেলায় অবস্থিত। একদা প্রমত্তা নদীটি এখন ক্ষীণকায়া। নদীটির দৈর্ঘ্য ১৩০ কিলোমিটার, গড় প্রস্থ ৪৯০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬। বাংলা সাহিত্যে ধানসিঁড়ি নদীটি প্রেম এবং ভালোবাসার প্রতীক হিসেবে ব্যবহৃত হয়। বিখ্যাত প্রকৃতিবাদী কবি জীবনানন্দ দাশ রূপসী বাংলা কবিতায় ধানসিঁড়ি নদীটির সাথে পরিচয় করিয়ে দিয়েছেন। এই নদীর সৌন্দর্যে তিনি এতটাই বিমোহিত হয়েছিলেন যে তার সবচেয়ে জনপ্রিয় কবিতা রচনার পেছনে এই নদীটি ছিল প্রধান অনুপ্রেরণা। তার বিখ্যাত লাইন: আবার আসিব ফিরে ধানসিঁড়িটির তীরে এই বাংলায় "প্রমত্তা ধানসিঁড়ি নদী এখন মৃতপ্রায়"। প্রথম আলো। ১৭ ফেব্রুয়ারি ২০১৭। সংগ্রহের তারিখ ২০ আগস্ট ২০১৮।
নাগর লোয়ার নদী

নাগর নদ বা নাগর লোয়ার নদী বাংলাদেশের একটি নদী। এটি আত্রাই উপজেলা এবং সিংড়া উপজেলার সীমানা চিহ্নিত করে প্রবাহিত হয়েছে। নাটোর জেলায় এই নদীর দৈর্ঘ্য ২০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক নাগর লোয়ার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৬। নাগর নদ বগুড়া জেলার শিবগঞ্জ উপজেলার পৌর এলাকায় প্রবাহিত করতোয়া নদী থেকে উৎপত্তি লাভ করেছে। তারপর এই নদীর জলধারা নাটোর জেলার সিংড়া উপজেলার পৌরসভা পর্যন্ত প্রবাহিত হয়ে আত্রাই নদীর সাথে মিলিত হয়েছে হয়েছে। নাগর নদী করতোয়া নদীর শাখা নদী। নদীটি নাটোর জেলার সিংড়া উপজেলায় আত্রাই নদীর সাথে মিলিত হয়েছে। এটি বগুড়া জেলার দুপচাঁচিয়া উপজেলার অন্যতম প্রধান নদী। এই নদীর তীরবর্তী বিভিন্ন গুরুত্বপূর্ণ স্থান হলোঃ শিবগঞ্জ, বিহার ধাপ, নলডুবি মাজার, দুপচাঁচিয়া, তালোড়া, পতিসর কাছাড়ী বাড়ি, কালিগঞ্জ, সিংড়া বর্ষাকালে পানিতে ভরে যায়। শুষ্ক মৌসুমে চার-পাঁচ মাস নদী শুকিয়ে যায়। তখন নৌকা চলাচলের জন্য অনুপযোগী হয়ে পড়ে। অনেক বছর ধরে সংস্কার না করায় নাগর নদটি বর্তমানে তার অতীতের নাব্যতা হারিয়ে মরা খালে পরিণত হয়েছে। বাংলাদেশের নদীর তালিকা বাংলাদেশের বড় নদীসমূহ পশ্চিমবঙ্গের নদীর তালিকা ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৪০। মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পশ্চিমাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৩২। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) মোঃ মাহবুব মোর্শেদ (২০১২)। "নাগর নদী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  শাহনাজ পারভীন (২০১২)। "কালাই উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
নীলগঞ্জ নদী

নীলগঞ্জ নদী বাংলাদেশে অবস্থিত একটি নদী। এটি পটুয়াখালী জেলার কলাপাড়া উপজেলার অন্যতম প্রধান নদী। নদীটি আন্ধারমানিক নদীর সাথে মিলিত হয়েছে। বাংলাদেশের নদীর তালিকা বাংলাদেশের বড় নদীসমূহ Ekramul Kabir (২০১২)। "Kalapara Upazila"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।
অম্ল

অম্ল হচ্ছে একটি রাসায়নিক পদার্থ। যৌগের অণুতে এক বা একাধিক প্রতিস্থাপনীয় হাইড্রোজেন পরমাণু থাকে এবং ঐ প্রতিস্থাপনীয় হাইড্রোজেনকে ধাতু বা যৌগমূলক দ্বারা আংশিক বা সম্পূর্ণরূপে প্রতিস্থাপিত করা যায় এবং যা ক্ষারকের সাথে প্রশমন বিক্রিয়া করে লবণ ও জল উৎপন্ন করে তাকে অম্ল বা অ্যাসিড (Acid) বলে।Acid শব্দটির উৎপত্তি অ্যাসিডাস (Acidus) কিংবা এসিয়ার হতে; যার অর্থ টক। টক স্বাদযুক্ত সব বস্তুর মধ্যে অ্যাসিড থাকে। তেঁতুল, লেবু প্রভৃতিতে জৈব অ্যাসিড বিদ্যমান। এসকল অ্যাসিড অতি অল্প পরিমাণে থাকে বলে ক্ষতিকারক নয়। কিন্তু পরীক্ষাগারে ব্যবহৃত অ্যাসিড (যেমন : হাইড্রোক্লোরিক অ্যাসিড, সালফিউরিক অ্যাসিড ইত্যাদি) অত্যন্ত তীব্র। এগুলোকে অজৈব বা খনিজ অ্যাসিড বলে। অম্ল,ক্ষারের সাথে বিক্রিয়া করে লবণ ও পানি উৎপাদন করে। বেশিরভাগ অ্যাসিডে প্রতিস্থাপনীয় হাইড্রোজেন থাকে। তবে হাইড্রোজেন ছাড়াও এসিড হওয়া সম্ভব যেমন লুইস এসিড BF 3 {\displaystyle {\ce {BF3}}} , BCl 3 {\displaystyle {\ce {BCl3}}} , BBr 3 {\displaystyle {\ce {BBr3}}} ইত্যাদি। আবার বিশুদ্ধ SbF 5 {\displaystyle {\ce {SbF5}}} অনেক শক্তিশালী লুইস এসিড। এটাকে সুপার এসিড ও বলা হয়। যদি কোনো যৌগের জলীয় দ্রবণে নীল লিটমাসকে লাল করে তবে তা অ্যাসিড। যেমন : হাইড্রোক্লোরিক অ্যাসিড ( HCl {\displaystyle {\ce {HCl}}} ), সালফিউরিক অ্যাসিড ( H 2 SO 4 {\displaystyle {\ce {H2SO4}}} ) প্রভৃতি অ্যাসিডের সংকেত থেকে দেখা যাচ্ছে যে, এদের মধ্যে সাধারণ মৌলিক পদার্থ হাইড্রোজেন ( H)। এভাবে অ্যাসিডসমূহকে সহজভাবে চেনা যেতে পারে। যেসকল রাসায়নিক পদার্থ এসিড ও ক্ষারককে শনাক্ত করে এবং যা এসিড ও ক্ষারকের সংস্পর্শে এসে রং পরিবর্তন করে তাদেরকে নির্দেশক বলে। সাধারণত বিজ্ঞানাগারে এসিড শনাক্ত করার জন্য লিটমাস দ্রবণ বা কাগজ, মিথাইল অরেঞ্জ, ফেনোফথ্যালিন এই তিন ধরনের নির্দেশক ব্যবহৃত হয়। এছাড়াও বিভিন্ন ধরনের গাছের নির্যাস ( যেমন : জবা ফুলের রস ইত্যাদি) নির্দেশক হিসেবে ব্যবহার করা যায়। নির্যাসের মধ্যে এসিড ও ক্ষারকের বর্ণ : অম্ল ও ক্ষারকের বিষয়ে বিভিন্ন বিজ্ঞানীগণ নানাধরনের মতবাদ পোষণ করেছেন।এদের মধ্যে নিম্নোক্ত মতবাদসমূহ উল্লেখযোগ্য : জোহানেস ব্রনস্টেড (১৮৭৯-১৯৪৭) ও থমাস লাওরি ( ১৮৭৪-১৯৩৬) ১৯২৩ সালে ডেনমার্ক ও ইউকে -তে বসে অম্ল ও ক্ষারক সর্ম্পকে মতবাদ পোষণ করেন। তাদের মতে অ্যাসিড হল এমন একটি অণু যা রাসায়নিক বিক্রিয়ায় প্রোটন ( হাইড্রোজেন H+) দান করতে সক্ষম এবং ক্ষারক হল এমন একটি অণু যা রাসায়নিক বিক্রিয়ায় প্রোটন গ্রহণ করে। সাধারণভাবে বলা যায় যে, অম্ল হল প্রোটন দাতা ও ক্ষারক হল প্রোটন গ্রহীতা। নিম্নে কয়েকটি অ্যাসিডের উদাহরণ উল্লেখিত হল: ২। বিজ্ঞান অষ্টম শ্রেণি ৩। বিজ্ঞানের জটিল সূত্রের সহজ ব্যাখ্যা - এইচ কে রুমি ১। উচ্চ মাধ্যমিক রসায়ন প্রথম পত্র - হাজারী ও নাগ। "The Lewis Definitions of Acids and Bases"। chemed.chem.purdue.edu। সংগ্রহের তারিখ ২০২২-০৫-০১।  "Superacid - an overview | ScienceDirect Topics"। www.sciencedirect.com। সংগ্রহের তারিখ ২০২২-০৫-০১।
মুন্ডা বিদ্রোহ

মুন্ডা বিদ্রোহ ছিলো ব্রিটিশ শাসনাধীন ভারতে উনিশ শতকের শেষে সংঘটিত একটি আদিবাসী কৃষক বিদ্রোহ। বিরসা মুন্ডার নেতৃত্বে ১৮৯৯-১৯০০ সালে এই বিদ্রোহ সংগঠিত হয়। রাঁচির দক্ষিণাঞ্চলে সৃষ্ট এই বিদ্রোহকে মুন্ডারি ভাষায় বলা হয় ‘উলগুলান’; যার অর্থ 'বিপজ্জনক অবস্থা'। এই বিদ্রোহের মূল লক্ষ্য ছিল মুন্ডা রাজ ও স্বাধীনতা প্রতিষ্ঠা। মুন্ডাদের কৃষি ব্যবস্থার বৈশিষ্ট্য ছিল ‘খুৎকাঠি প্রথা’ বা ‘জমির যৌথ মালিকানা’। ব্রিটিশ শাসন প্রবর্তিত হওয়ার মুন্ডারের এই চিরাচরিত ব্যবস্থায় ভাঙ্গন ধরে এবং জমিতে ব্যক্তিগত মালিকানা প্রতিষ্ঠিত হয়। ছোটনাগপুর অঞ্চলে বাইরের ঠিকাদার মহাজন ও জমিদারদের আগমন ঘটে এবং বহু জমি জায়গা তাদের অধীনে চলে যায়। মন্ডাদের চিরাচরিত আইন বিচার ব্যবস্থা ও সামাজিক বিধি বাতিল করে নতুন আইন কানুন প্রবর্তিত হয়। নগদে খাজনা দেওয়া রীতি চালু হয়। খাজনা দিতে না পারলে তাদের জমি থেকে উৎখাত করা হত। জমিদার ও মহাজন তাদের উপর নানা ধরনের বিশাল পরিমাণ করের বোঝা চাপিয়ে দেয় এবং এর সঙ্গে তারা মুণ্ডাদেরকে বিনা মজুরিতে নানা ধরনের কাজ করতে বাধ্য করত। নানা প্রলোভন  দেখিয়ে স্বল্পমজুরির বিনিময়ে তাদের আসামের চা বাগানে কুলির কাজে পাঠানো হতো। সেখানে তারা মালিকদের অত্যাচারের শিকার হত। বহিরাগত মহাজনরা গ্রামে গ্রামে তাদের দোকান খুলে তাদের নেশায় প্রলুব্ধ করত এবং নেশাগ্রস্ত অবস্থায় দিনার দেয় তাদের জমি জায়গা লিখিয়ে নিত। বিদ্রোহের সূচনা হয় ৬০০০ মুন্ডাকে নিয়ে সেনাবাহিনী গড়ে ওঠার মধ্যে দিয়ে। বিশ্বস্ত অনুচর গয়ামন্ডা সেনাপতির দায়িত্ব গ্রহণ করে। খুঁটি ছিল তার প্রধান কেন্দ্র। এছাড়া রাঁচি, চক্রধরপুর, বুন্দু, তামার, তোরপা, কারা, বাসিয়া প্রভৃতি স্থানে গোপন ঘাঁটি নির্মিত হয়। ১৮৯৯ খ্রিস্টাব্দের ২৪ শে ডিসেম্বর বিদ্রোহের দিন ধার্য হয়। রাঁচি ও সিংভূম জেলার গির্জা, থানা, সরকারি অফিস, জমিদার, মহাজন, পুলিশ ও ইংরেজ কর্মচারীদের উপর আক্রমণ চলতে থাকে। ১৯০০ সালের ৯ জানুয়ারি সইল রাকার পাহাড়ের যুদ্ধে মুন্ডাবাহিনী সম্পূর্ণভাবে পরাজিত হয়। কয়েকশো বিদ্রোহী মুন্ডা যুদ্ধে প্রাণ হারায়। অনেকে বন্দী হয়। বিচারে তাদের ফাঁসি ও যাবজ্জীবন কারাদণ্ড হয়। বিরসা মুন্ডা বন্দী হোন এবং ৯ জুন মাত্র ২৫ বছর বয়সে রাঁচি জেলে কলেরা রোগে তার মৃত্যু হয়। এইভাবে এই আন্দোলনের পরিসমাপ্তি ঘটে। "'সাহেব সাহেব এক টোপি হ্যায়'"। ২০১৬-০৩-০৬ তারিখে মূল থেকে আর্কাইভ করা। সংগ্রহের তারিখ ২০১৫-০৬-২০।  Mohor মুন্ডা বিদ্রোহ - বাংলাপিডিয়ার নিবন্ধ।
বিরসা মুন্ডা

বিরসা মুন্ডা (১৫ নভেম্বর ১৮৭৫ - ৯ জুন, ১৯০০) ছিলেন ভারতের রাঁচি অঞ্চলের একজন মুন্ডা আদিবাসী এবং সমাজ সংস্কারক। তৎকালীন ব্রিটিশ শাসকদের অত্যাচার-অবিচারের ক্ষুব্ধ হয়ে তিনি আদিবাসী মুন্ডাদের সংগঠিত করে মুন্ডা বিদ্রোহের সূচনা করেন। বিদ্রোহীদের কাছে তিনি বিরসা ভগবান নামে পরিচিত ছিলেন। বিদ্রোহের পরে বিরসাসহ তার শতাধিক সঙ্গী গ্রেপ্তার হন। বিচারে তার ফাঁসির হুকুম হয়। ফাঁসির আগেই রাঁচি জেলে কলেরা রোগে আক্রান্ত হয়ে মৃত্যু ঘটে। ধৃত অন্যান্য দুজনের ফাঁসি, ১২ জনের দ্বীপান্তর এবং ৭৩ জনের দীর্ঘ কারাবাস হয়। মহাশ্বেতা দেবীর জনপ্রিয় উপন্যাস 'অরণ্যের অধিকার' শহীদ বীরসা মুন্ডার জীবন নির্ভর। Rycroft, Daniel J. (৪ জানুয়ারি ২০০২)। "Capturing Birsa Munda: The Virtuality Of A Colonial-Era Photograph"। University of Sussex। ২৭ আগস্ট ২০০৫ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৫।  "The "Ulgulaan" of "Dharati Aba"" [The Revolt of Birsa Munda]। cipra.in। ২০০৯। ২১ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১০ জুন ২০১৫। He was lodged in Ranchi jail, for trial along with his 482 followers where he died on 9 June 1900.  "birsamunda"। Tribalzone.net। ১৯৯৯–২০১৫। ১০ জুন ২০১৫ তারিখে মূল থেকে আর্কাইভ করা। সংগ্রহের তারিখ ১০ জুন ২০১৫।  "'সাহেব সাহেব এক টোপি হ্যায়'"। ২০১৬-০৩-০৬ তারিখে মূল থেকে আর্কাইভ করা। সংগ্রহের তারিখ ২০১৫-০৬-২০।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮৮, আইএসবিএন ৯৭৮-৮১-৭৯৫৫-১৩৫-৬
জাস্টিন গ্যাটলিন

জাস্টিন গ্যা্টলিন (ইংরেজি: Justin Gatlin; জন্মঃ ১০ ফেব্রুয়ারি, ১৯৮২) একজন আমেরিকান দৌড়বিদ। তিনি ১৯৮২ সালের ১০ ফেব্রুয়ারি জন্মগ্রহণ করেন। ১০০ মিটার দৌঁড় প্রতিযোগিতায় তিনি একজন গোল্ড মেডেলধারী। ১০০ মি দৌঁড়ে সর্বশ্রেষ্ঠ রেকর্ড হল ৯.৭৪ সেকেন্ড। ৬০ মি দৌড়ে তিনি দুবার বিশ্ব ইনডোর গেমস চ্যাম্পিয়ন হয়েছিলেন। লন্ডন ২০১২ অলিম্পিক গেমস ১০০ মিটারে তিনি ৯.৭৯ সেকেন্ড সময় নেন এবং ব্রোঞ্জ পদক অর্জন করেন। ফ্লোরিডার পেনসাকোলা তে অবস্থিত উডম হাই স্কুলে গ্যা্টলিন শিক্ষা লাভ করেন। ২০০ সালের শেষের দিকে তিনি নকচভিল এ অবস্থিত টেন্নেসসি বিশ্বঃবিদ্যালযে ভর্তি হন। এখানেই ভিনচ অ্যান্ডারসন এবং বব এর কাছে শিক্ষা লাভ করেন এবং তারাই গ্যাটলিনের প্রতিভাতে মুগ্ধ হয়ে তাকে একজন দৌড়বিদে পরিনত করেন। তিনি ২০০২ সাল থেকে পরপর ৬টি জিতেন। ২০০৪ অলিম্পিকে ১০০ মিটারে সোনা, ৪০০ মিটারের রিলেতে রৌপ্য, ২০০ মিটারে ব্রোঞ্জ জেতেন। এছাড়াও ২০১২ অলিম্পিকে ১০০ মিটারেও তিনি ব্রোঞ্জ জেতেন। অ্যাম্পেটামিন পরীক্ষাতে পজিটিভ প্রমাণিত হওয়ার কারণে ২০০১ সালে ২ বছরের জন্য এবং ২০০৬ তে ৪ বছরের জন্য তাকে আন্তর্জাতিক প্রতিযোগিতা থেকে নিষিদ্ধ করা হয়। ২০১০ সালের ৩ আগস্ট ৪ বছরের নিষেধাজ্ঞা শেষে গ্যা্টলিন পুনরায় আবার তার দৌড় প্রতিযোগিতার পেশাগত জীবনে ফিরে আসেন। Justin Gatlin's profile at the IAAF site "ATHLETE PROFILE JUSTIN GATLIN"।  line feed character in |শিরোনাম= at position 16 (সাহায্য) "All-time men's best 100m"।  "Justin Gatlin"। Archived from the original on ৯ মে ২০০৭। সংগ্রহের তারিখ ২০ জুন ২০১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "A shocking positive drug test"। Archived from the original on ১৮ মে ২০০৭। সংগ্রহের তারিখ ২০ জুন ২০১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Gatlin admits failing drugs test"।  "Justin Gatlin returns after doping ban with 100m win"।
সান পাবলো দে তিকিনা

সান পাবলো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকিনা প্রণালী পেরিয়ে অপরতীরে সান পেদ্রো দে তিকিনা হয়ে যাওয়া ছাড়া অন্য পথ নেই। বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকিনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -টাগেসৎসাইটেনক্লিমা) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক। লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে রুটা - ২ উয়ারিনা হয়ে সান পাবলো দে তিকিনা শহরে এসে উপস্থিত হয়। এরপর নৌপথে তিকিনা প্রণালী পেরিয়ে এই রাস্তা সান পেদ্রো দে তিকিনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের খাসানি পর্যন্ত এই রাস্তা বিস্তৃত। গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে। এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন। INE – Instituto Nacional de Estadística Bolivia 1992 INE – Instituto Nacional de Estadística Bolivia 2001 "INE – Instituto Nacional de Estadística Bolivia 2012"। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২১ জুন ২০১৫।  INE-Sozialdaten 2001. (PDF; 12.2 এমবি) Municipio San Pedro - Übersichtskarten Nr. 21702 Municipio San Pedro - Detailkarte und Bevölkerungsdaten (PDF; 316 kB) (স্পেনীয়) Departamento La Paz - Sozialdaten der Municipios (PDF; 11,63 MB) (স্পেনীয়)
অকিঞ্চন

অকিঞ্চন (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তার প্রকৃত নাম রঘুনাথ রায়। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তার পিতা ব্রজকিশোর রায় ছিলেন বর্ধমান রাজের দেওয়ান। অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১, আইএসবিএন ৯৭৮-৮১-৭৯৫৫-১৩৫-৬
বিশ্ব সংগীত দিবস

ফরাসী ভাষায় ফেট ডে লা মিউজিক-আর বাংলায় বিশ্ব সঙ্গীত দিবস । ২১ জুন পালিত হয় বিশ্ব সঙ্গীত দিবস ৷ বহু বছর ধরেই এই দিনে ঐতিহ্যবাহী মিউজিক ফেস্টিভ্যালের আয়োজন করছে ফ্রান্স। এভাবে, ১৯৮২ সালে এসে এ ফেস্টিভ্যাল 'ওয়ার্ল্ড মিউজিক ডে'-তে রূপ নেয়। 'গান হতে হবে মুক্ত; সংশয়হীন'- এই স্লোগানকে সামনে রেখেই বিশ্বের ১১০টি দেশ যোগ দেয় এই আন্দোলনে। ১৯ বছরের পথপরিক্রমায় আন্তর্জাতিক মাত্রা পায় এটি। আর বিশ্বের বিভিন্ন দেশে, স্থানীয়ভাবে অথবা ফরাসি দূতাবাসের সহায়তায় জুনের ২১ তারিখে পালন করা হয় 'ওয়ার্ল্ড মিউজিক ডে'। ১৯৮২ সালে ফরাসি মন্ত্রী জ্যাক ল্যাং সর্বপ্রথম বিশ্ব সঙ্গীত দিবস পালনের প্রস্তাব করেন। ১৯৮৫ সালের ২১ জুন প্রথম গোটা ইউরোপ এবং পরে সারা বিশ্ব এই সঙ্গীত দিবস পালন করে। এরপর থেকে দিনটি বিশ্ব সঙ্গীত দিবস হিসেবে পালন করা হয়। আর প্রথম থেকেই আলিয়ঁস ফ্রঁসেজ দিবসটি পালন করে আসছে। The French Culture Ministry's website on the Fête de la Musique (in French, international section also available in English) উইকিমিডিয়া কমন্সে বিশ্ব সংগীত দিবস সংক্রান্ত মিডিয়া রয়েছে। "The World Music Day: How it came into being"। India Today। ২১ জুন ২০১৩। সংগ্রহের তারিখ ২৬ এপ্রিল ২০১৫।  "LA FÊTE DE LA MUSIQUE : UNE FÊTE NATIONALE DEVENUE UN GRAND ÉVÉNEMENT MUSICAL MONDIAL"। Le Ministère de la Culture et de la Communication: Fête de la Musique। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৫।